তার দাম্পত্য জীবন সম্পর্কে মরহুমের সুযোগ্য সহধর্মিনী মনোয়ারা সুলতানা জানান- মরহুম ইসহাক হোসেন তালুকদার ছিলেন-সর্বজনীন সেবব্রতী মানুষ। তার ধ্যান ছিল এলাকার জনগণ ও তাদের উন্নয়ন। তিনি নিজের স্থাবর সম্পত্তি বিক্রি করেও দরিদ্র মানুষের জন্য কাজ করেছেন। অসহায় রোগাক্রান্ত মানুষের চিকিৎসার সেবার ব্যয়ভার বহন করাসহ কন্যাদায়গ্রস্থ পিতা-মাতাকে আর্থিক ও সামাজিক সহায়তা দান করেছেন। জনসেবার জন্য সকালে বের হয়ে তিনি গভীর রাতে বাড়ি ফিরতেন। তার সাথে সকল স্তরের জনতা যেকোন সময়ে তাদের দুঃখ-কষ্টের কথা বলে প্রযোজনীয় সহযোগিতা নিতে পারতেন। তাকে কখনো সাধারণ মানুষের প্রতি তিনি বিরক্ত হতে দেখেননি। তার নিজের ব্যবহারের জন্য কোন ডায়নিং টেবিল ছিল না। নিজের শোবার ঘরে (মাটির দেওয়াল ঘর) তার পড়া-লেখার টবিলেই খাবার খেতেন এবং খাবার গ্রহনের সময় কোন সাক্ষাৎ প্রার্থী এলে তাকে বাইরের ঘরে বসিয়ে না রেখে তাদের পাশে ডেকে কথা বলতেন। আর তাদের আপ্যায়ন করতেও তিনি পছন্দ করতেন। তিনি ছিলেন নির্বিরোধী মানুষ। বিরোধী দলের সমর্থকরাও তাকে সীমহীন সম্মান ও বিশ্বাস করতেন। তিনি গণমানুষের জন্য এতটাই উন্মুক্ত ছিলেন যে পরিবারের সদস্যদের জন্য অন্য সাধারণদের মত তিনি কখনো সময় দিতে পারতেন না। মিসেস ইসহাক তার দীর্ঘ দাম্পত্য জীবনের স্মৃতি চারণ করতে গিয়ে বলেন-৪০ বছরের দাম্পত্য জীবনে মাত্র ৪২ দিন তিনি স্বামীকে একান্তে পেয়েছেন। আর সে সুযোগ তার হয়েছিল দু’জনে এক সাথে হজ্বব্রতে যাওয়ার অছিলায়।